
Kvantumos spinláncok dinamikája mátrix szorzat állapotokkal

Kulcsszavak: kétpont-függvény, struktúrafaktor, kritikus pont, kvázirészecske, véges és végtelen időfejlesztő blokkdecimációs módszer
Az egydimenziós soktest kvantumrendszerek kritikus jelenségeinek vizsgálata aktívan kutatott terület. Az egyik legismertebb ilyen kvantumrendszer a Transzverz Ising modell, a Blume-Capel modell pedig ennek a kiterjesztése. Ezek vizsgálata sok érdekes kérdést felvet, mint például a mérhető mennyiségek relaxációja vagy a kvantumos összefonódás változása. A modellek paramétereitől függően a dinamika különböző erősen kölcsönható kvázirészecskék segítségével jellemezhető.
Az Ising tipusú fázisátalakulást egy c = 1/2 centrális töltéshez tartozó konform térelmélet ír le és ha nagyon közel vagyunk a kritikus ponthoz, akkor a
térelmélet azt jósolja, hogy a longitudinális mágneses térrel kiegészített transzverz Ising spinlánc
spektrumát az $E_8$ szimmátriacsoport jellemzi.
A Blume Capel modell trikritikus pontját is egy konform térelmélet írja le. Ennek egy termális perturbációja az $E_7$ modell, melyben hét stabil részecske található.
Az említett modellek által leírt véges láncok dinamikájának tanulmányozására az egyik leghatékonyabb séma az időfejlesztő blokkdecimációs módszer (TEBD). A TDK dolgozatban a célunk ennek a módszernek a segítségével különböző spinláncokon vizsgálni dinamikai kétpont függvényeket és dinamikai struktúrafaktorokat. A munkánk során a végtelen időfejlesztő blokkdecimációs módszert (iTEBD) is használjuk az egyes modellek alapállapotának meghatározására.



